Monty Tiwa

Monty Tiwa (lahèr 28 Agustus 1976) panèka sutradara bân sastrawan Indonèsia. Salèrana mennang pengarghâ'ân partamana è Fèstival Film Indonèsia 2005 è kategori Skènario Palèng Bhâghus ghâbây FTV Juli di Bulan Juni.

 Ka'odi'ân Awwâl 
Monty paneka ana’ se nomer empa’ dâri MDJ Tiwa sareng Ligia Seba. Salèrana èlahèrraghi è Jakarta è tangghâl 28 Agustus 1976. Monty asakola è Ora Et Labora dâri SD kantos SMP bân terros ka SMA Negeri 6 Jakarta. Molae ghi’ SMP, salèrana lèbur nolès carèta, bi-lebbi sè locoh. Monty akuliyâh è Amèrika Serikat, èngghi panèka è Universitas Kansas. 

 Karir 
Monty toman alako mènangka panolès krèyatif, kapala bidâng krèyatif, bân direktur krèyatif.  Salèrana amolaè lako partamana è dhunnya filem Indonèsia è taon 2002 kalabân nolès skenario filem Andai Ia Tahu. molaè jârèya, salèrana ampon aktif nolès skenario kantos salèrana dhâddhi sutradara ghâbây partama kalèna è taon 2007 kalabân filem Maaf, Saya Menghamili Istri Anda. Sataon sabellunna dhâddhit sutradara, Monty ampon mennang pengarghâ'ân Fèstival Film Indonèsia ghâbây Skenario Carèta Asli Palèng Bhâghus ghâbây filem Denias, Senandung di Atas Awan.

Monty jhughân aghâbhung dâlem roma produksi Moviesta Pictures, sè sabellunna aropa'aghi komunitas filem. Salaèn karir mènangka sutradara bân panolès skènario, salèrana jhughân èkennal mènangka panolès lagu. Pan-bârâmpan komposisi musik sè palèng èkasennengi è antarana album tèma filem Mendadak Dangdut, sè sala sèttong laguna abhul-ombhul "Jablay" bân lagu tèma Indonesian Idol, sè ècèpta'aghi sareng Andi Rianto. 

 Sombher